聞蛩有感
作者：張耒
朝代：宋

paragraphs: 遙夜飛螢動秋思，獨卧空山驚晚歲。
可堪六月已聞蛩，日暮咿咿響庭際。
關河多風氣蕭索，碧樹先秋早摇落。
鳴機夜織常怨寒，白紵吳衫苦輕薄。
年年促織誰最悲，堂上美人愁翠眉。
清砧搗練對殘月，玉筯啼紅裁遠衣。
唐風詩人勸其主，行邁苦遲嗟歲暮。
山城聽汝已三年，三年白髮多於故。
飄飄秋夢到江湖，我欲東歸鱠碧鱸。
安能爲爾將雙淚，歲歲風前沾客裾。